OzLabs/hebrew-wiki-articles huggingface dataset:
אקספו 2017

אקספו 2017 (באנגלית: Expo 2017) היא תערוכה עולמית אשר התקיימה באסטנה, בירת קזחסטן, כחלק ממסורת התערוכות העולמיות והירידים הבינלאומיים המתקיימים מאז שנת 1851.

תערוכת אקספו 2017 נפתחה רשמית ב-10 ביוני 2017, ונמשכה 93 ימים, עד 10 באוקטובר 2017.

בתערוכה השתתפו כ-115 מדינות וארגונים בינלאומיים וביקרו בה כ-5 מיליון איש.

== הנושא ולוגו התערוכה ==
הנושא שנבחר לתערוכה הוא "אנרגיה עתידית", ומטרתו ליצור דיון עולמי בין מדינות, ארגונים לא-ממשלתיים, חברות והציבור הרחב, בשאלה המהותית: "כיצד מבטיחים גישה בטוחה ובריאה לאנרגיה, תוך הפחתת פליטות פחמן דו-חמצני?". הנושא נועד להתמקד בעתיד האנרגיה, ולמצוא פתרונות להתמודדות עם האתגר הגדול ביותר של המין האנושי. האקספו מציגה פתרונות אנרגיה עתידיים להתמודד עם אתגרים חברתיים, כלכליים וסביבתיים.

נושא הלוגו שנבחר הוא "אנרגיית רוח", ומציג טורבינה בעלת 3 כנפיים ושלושה צבעים שונים, עם הכיתוב אקספו 2017, אנרגיית עתיד.

== מתחם התערוכה ==
בירוק - המדינות להן ביתנים בתערוכה - באדום - המדינה המארחת, קזחסטן
לצורך התערוכה הוקם מתחם מיוחד באזור החדש של אסטנה בדרום העיר שבו רוכזו כל הביתנים. בתערוכה הוצגו כ-115 ביתני לאום, בשטח כולל של כ-1,740 דונם.

במרכז שטח התערוכה היה "הפביליון של קזחסטן" - מבנה כדורי ענק, הגדול מסוגו בעולם, ובו מוזיאון המספר את ההיסטוריה של קזחסטן עד לימנו.
{| align="center"
|-
|<gallery widths="260" heights="190" perrow="3" mode="packed">
|הפביליון של קזחסטן
קובץ:Expo 2017 "Nur Alem" Pavilion Glass Pathway 2.jpg|גשר בפביליון של קזחסטן
קובץ:Expo 2017 "Nur Alem" Pavilion Space Exhibition.jpg|
קובץ:Expo 2017 Kazakhstan Pavilion.jpg|מפה אינטראקטיבית על קזחסטן בתוך הפבליון
</gallery>
|}

== הבחירה בקזחסטן ==
תערוכת האקספו העולמית בשנת 2017 נבחרה להתקיים בבירת קזחסטן, אסטנה, לאחר שבסוף 2012 העיר נבחרה על ידי הלשכה לתערוכות בינלאומיות, בהתמודדות על האירוח, וגברה על לייז', בלגיה.

נשיא קזחסטן, נורסולטן נזרבייב, אירח בפתיחת התערוכה ראשי מדינות ומכובדים מרחבי תבל. בדבריו ציין נזרבייב שקזחסטן היא הראשונה מבין מדינות "מזרח אירופה", כלומר ברית המועצות לשעבר, המארחת את האקספו, שבו משתתפות 115 מדינות ו- 22 ארגונים בינלאומיים.

== הביתן הישראלי בתערוכה ==
ישראל השתתפה בתערוכה והפעילה בה ביתן לאום - "הביתן הישראלי - אנרגיה של יצירתיות".

הביתן הישראלי הוקם על שטח של כ-350 מ"ר, ועלותו הוערכה בכ-10 מיליון שקלים.

תכנון הביתן, הקמתו, הפעלתו, ניהולו, ואחזקתו היו באחריות משרד החוץ הישראלי ובביצוע חברת AVS Creative..

הביתן הישראלי הוקם במטרה לייצר עניין ולבלוט ביחס ליתר הביתנים שהוצגו בתערוכה, ולמצב את ישראל כמדינה דינמית, מחדשת ומתקדמת, בעלת היסטוריה ומסורת עתיקים. מדינה שלמרות, מיעוט משאביה הטבעיים, מצליחה לפתח תעשייה יעילה ומתקדמת ופתרונות אנרגיה ירוקים ומתחדשים. וכמדינה התורמת לאומות העולם מהידע שלה בתחומי הקיימות.

== קישורים חיצוניים ==

* 
* [https://expo2017astana.com/en/ האתר הרשמי של תערוכת אקספו 2017] 
* 
* 
* [https://www.avscreative.com/work/exhibitions/expo-2017-astana-kazakhstan/ הביתן הישראלי]

== הערות שוליים ==

2017 07
קטגוריה:תערוכות עולמיות
קטגוריה:אסטנה
קטגוריה:2017
ארצ'י קלארק

ארצ'י אל. קלארק (באנגלית: Archie L. Clark; נולד ב-15 ביולי 1941) הוא כדורסלן עבר אמריקאי, ששיחק בליגת ה-NBA בין השנים 1966–1976. לאורך קריירת ה-NBA רשם ממוצעים של 16.3 נקודות, 3.3 ריבאונדים ו-4.8 אסיסטים למשחק.

==ביוגרפיה==
קלארק נולד בעיר קונוויי שבארקנסו, וגדל בעיירות ריוור רוז' ואקורס שבפרווריי דטרויט. בסיום לימודיו התיכוניים התגייס לצבא ארצות הברית בו שירת במשך 3 שנים. בזמן שהשתתף במשחק כדורסל פנימי במסגרת הליגה הצבאית, נצפה על ידי סקאוט של אוניברסיטת מינסוטה אשר הציע לו מלגת לימודים. קלארק קיבל את המלגה ושיחק עבור קבוצת הכדורסל של האוניברסיטה בין השנים 1963–1966, תחת מאמן הקבוצה ג'ון קנדלה. בעונתו האחרונה קלע 24.5 נקודות בממוצע למשחק ונבחר לחמישיית העונה של מחוז ה-Big Ten.

בדראפט ה-NBA לשנת 1966 נלקח קלארק בבחירה ה-37 על ידי לוס אנג'לס לייקרס, בהיותו בן 25. בלייקרס שיתף פעולה עם ג'רי וסט ואלג'ין ביילור, וכבר בעונתו השנייה הפך לשחקן מפתח בקבוצה; בעונת קלע 19.9 נקודות בממוצע למשחק, נבחר להשתתף במשחק האולסטאר ועזר ללייקרס להגיע לגמר ה-NBA, בו הפסידו לבוסטון סלטיקס בתוצאה 2–4.

בסיום אותה עונה נשלח בטרייד לפילדלפיה 76', כחלק מחבילה ששלחה את וילט צ'מברלין מפילדלפיה ללוס אנג'לס. לצד האל גריר ובילי קנינגהם עזר לפילדלפיה לרשום מאזן של 144 ניצחונות ו-102 הפסדים בשלוש עונותיו בקבוצה (58.5%), בהן קלע ממוצע של 18.1 נקודות למשחק, אך הקבוצה לא הצליחה לעבור את שלב הפלייאוף הראשון בתקופה זו.

בתחילת עונת הועבר בטרייד לבולטימור בולטס, במדיה רשם את עונתו הטובה ביותר עם 25.1 נקודות ו-8.0 אסיסטים בממוצע למשחק. במהלך אותה עונה נבחר בפעם השנייה להשתתף במשחק האולסטאר, ובסיום העונה נבחר לחמישייה השנייה של העונה. בבולטימור שיתף פעולה עם צמד הגארדים ארל מונרו ופיל צ'ניר, והרכיב לצידם קו אחורי זריז ונמוך במיוחד. בשלוש עונותיו בקבוצה הודחו הבולטס בסיבוב הפלייאוף הראשון.

בעונות ו- שיחק עבור סיאטל סופרסוניקס ודטרויט פיסטונס, בהתאמה, ובשנת 1976 פרש ממשחק, בגיל 34.

בשנת 1987 רץ קלארק, ללא הצלחה, למשרת ראש העיר של אקרוז שבמישיגן. בשנת 1992 הקים יחד עם דייב דבושר, דייב בינג, דייב קאונס ואוסקר רוברטסון את איגוד שחקני העבר ב-NBA (National Basketball Retired Players Association).

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מינסוטה
קטגוריה:משתתפי משחק האולסטאר של ה-NBA
קטגוריה:כדורסלני לוס אנג'לס לייקרס
קטגוריה:כדורסלני פילדלפיה 76'
קטגוריה:כדורסלני בולטימור בולטס (1963–1973)
קטגוריה:כדורסלני קפיטל בולטס
קטגוריה:כדורסלני סיאטל סופרסוניקס
קטגוריה:כדורסלני דטרויט פיסטונס
קטגוריה:ארקנסו: כדורסלנים
קטגוריה:אמריקאים שנולדו ב-1941
אבדה מדעת

בהלכה, אבדה מדעת היא אבדה שנמצאה בתנאים מסוימים המעידים כי האובד איבד אותה בידיעה ברורה שלא תשוב, ושבשל כך אין בה חיוב השבת אבדה.

==מקור הדין==
מקור הדין נמצא במסכת בבא מציעא בפרק אלו מציאות, והוא עוסק באדם שמצא כלי באשפה שדרך לפנותה. הגמרא פוסקת שאדם זה פטור ממצוות השבת אבדה שכן אבדה זו נחשבת אבדה מדעת והיה לו למאבד לקחת בחשבון שהאשפה תפונה בקרוב ועמה הכלי שהניח שם. דוגמאות נוספות מביא הרמב"ם אודות אדם שהשאיר את פרתו ברפת ללא דלת והלך, וברחה פרתו, או המניח כיסו (=ארנקו) ברשות הרבים והלך, וכיוצא בזה. במקרים כאלו המוצא אינו מחויב להשיב את האבדה לבעליה שכן המאבד "איבד ממונו לדעתו". לפי הרמב"ם המקור לדין זה הוא מלשון הפסוק , מן המלים "אשר תאבד" ניתן ללמוד שהמקרה אינו מתייחס למי שמאבד לדעתו.

הפוסקים נחלקו בעניין אבדה מדעת. לדעת הרמב"ם מוצא האבדה אמנם פטור מחיוב הכרזה והשבת אבדה וכפי שנלמד מן הפסוק, אך החפץ אינו הפקר ואסור לו ליטול את החפץ לעצמו. הטור לעומת זאת סובר שמאחר שהמאבד הניח את החפץ במקום האבד הרי זה כאילו הפקירו והיא שייכת למוצאה. כדעת הרמב"ם פסק השולחן ערוך, ואילו הרמ"א פסק כדברי הטור. אם אדם מצא אבדה שכזו ללא שהוא ידע, ועל כן לא שייך לומר שהוא בא לגזול אותה, ישנה מחלוקת בפוסקים מה דינו. יש האומרים שהוא היה פטור מהשבת אבדה כל עוד לא הרים את האבדה אך מרגע ההרמה הוא מחויב להשיב, ויש הסוברים שאינו חייב בהשבה ומרגע שהתייאשו הבעלים הנוטל זכה באבידה.

==גדרי הדין==
בין האחרונים ישנן שתי גישות להגדרת המצב הממוני של אבדה שאבדה מדעת:
* יש הנוקטים כי אבדה שכזו הרי היא כהפקר, שבעליה המקוריים מפקירים אותה. ואף על פי שאינם אומרים זאת במפורש, או אף מכריזים שאינם מפקירים את האבדה, אנן סהדי [= אנו מעידים, הדבר ברור] שבמציאות כזו אין לבעלים מחשבת קניין אמיתית בחפץ אבוד זה ובפועל הוא אכן מפקיר אותו.
* יש הנוקטים שאין כאן הפקר אקטיבי, אך בשל העובדה שהחפץ אינו עומד ברשותו של הבעלים, מספיק ייאוש הבעלים כדי להוציא את החפץ מבעלותו ולהתיר לאחרים לקחתו לעצמם.

השלכה חשובה של הלכת 'אבדה מדעת' היא שגם במקרה של יאוש שלא מדעת אם האבדה מתחילתה הוגדרה כאבדה מדעת, המוצא יכול לקחתה לעצמו. כי בסיס ההלכה שמחייבת להשיב אבדה שנתייאשו ממנה שלא מדעת הוא חיוב השבת אבדה שחל על המוצא מיד עם מציאת האבדה בטרם ייאושו של האובד, אך באבדה מדעת אין כלל חיוב השבה ולכן ההיתר לקחת את האבדה אינו תלוי בשעת הייאוש בפועל.

==ראו גם==
* אבודה ממנו ומכל אדם

==לקריאה נוספת==
* אבדה מדעת; בתוך: אוצר עיונים, ש"ס מתיבתא, בבא מציעא, כרך ב, מערכה כ, פרקים א-ב, עמ' א-ג.

==קישורים חיצוניים==
* 
* 

==הערות שוליים==

קטגוריה:משפט עברי: דיני ממונות
קטגוריה:בבא מציעא: סוגיות תלמודיות
קטגוריה:השבת אבדה
תאודור יוסטאך, רוזן פפאלץ-זולצבאך

תאודור יוסטאך, רוזן פפאלץ-זולצבאך (בגרמנית: Theodor Eustach von Pfalz-Sulzbach; 14 בפברואר 1659 – 11 ביולי 1732) היה רוזן פפאלץ-זולצבאך בין השנים 1708–1732.

==ביוגרפיה==
תאודור יוסטאך נולד ב-14 בפברואר 1659 בזולצבאך, לכריסטיאן אוגוסט, רוזן פפאלץ-זולצבאך ולאמליה מנסאו-זיגן, בתם של יוהאן השביעי, רוזן נסאו-זיגן ומרגרטה משלזוויג-הולשטיין-זונדרבורג.

בשנת 1708 מת אביו כריסטיאן אוגוסט, רוזן פפאלץ-זולצבאך, ותאודור יוסטאך עלה לשלטון במקומו. בשנת 1714 ויתר תאודור יוסטאך על זכויותיו בפארקשטיין-ויידן תמורת 200,000 גילדן, ובשנת 1727 ויתר על טענתו לדוכסות יוליך-ברג לטובת בנו הבכור יוזף קרל, רוזן פפאלץ-זולצבאך.

ב-11 ביולי 1732 מת תאודור יוסטאך, ובנו יוהאן כריסטיאן, רוזן פפאלץ-זולצבאך עלה לשלטון במקומו.

==משפחתו==
ב-9 ביוני 1692 התחתן תאודור יוסטאך עם מריה אלאונורה, רוזנת הסן-רוטנבורג, בתם של וילהלם, רוזן הסן-רוטנברג ומריה, רוזנת לוונשטיין-ורטהיים-רוכפורט, ממנה נולדו לו 9 ילדים:
* מריה אנה אמליה אוגוסטה, רוזנת פפאלץ-זולצבאך (1693–1762)
* יוזף קרל, רוזן פפאלץ-זולצבאך (1694–1729)
* פרנציסקה כריסטינה, רוזנת פפאלץ-זולצבאך (1696–1776)
* ארנסטינה, רוזנת פפאלץ-זולצבאך (1697–1775), התחתנה עם וילהלם השני, רוזן הסן-ואנפריד-ריינפלס
* יוהאן וילהלם, רוזן פפאלץ-זולצבאך (1698–1699)
* יוהאן כריסטיאן, רוזן פפאלץ-זולצבאך (1700–1733)
* אליזבת אלאונורה, רוזנת פפאלץ-זולצבאך (1702–1704)
* אנה כריסטינה, רוזנת פפאלץ-זולצבאך (1704–1723), התחתנה עם קרלו אמנואלה השלישי, מלך סרדיניה
* יוהאן וילהלם אוגוסט, רוזן פפאלץ-זולצבאך (1706–1708)

== אילן יוחסין ==

{| class="wikitable" style="text-allign:center;margin:auto;"
|-
| colspan="3" align="center"| תאודור יוסטאך, רוזן פפאלץ-זולצבאך בית ויטלסבאך נולד:14 בפברואר 1659 מת:11 ביולי 1732
|-
| rowspan="1" align="center"| כריסטיאן אוגוסט
| rowspan="1" align="center"| רוזנות פפאלץ-זולצבאך 1708–1732
| rowspan="1" align="center"| יוהאן כריסטיאן
|}

==קישורים חיצוניים==

* 

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1659
קטגוריה:נפטרים ב-1732
קיי. ג'יי. אפא

קנטי ג'יימס פיצג'רלד ("קיי. ג'יי.") אפא (באנגלית: Keneti James Fitzgerald "KJ" Apa; נולד ב-17 ביוני 1997) הוא שחקן קולנוע וטלוויזיה ניו זילנדי. מוכר בעיקר בשל תפקידו כשחקן ראשי בסדרת הטלוויזיה "ריברדייל" שמשודרת ברשת The CW.

==ביוגרפיה==
אפא נולד באוקלנד שבניו זילנד, לקנטי וטסה אפא יש לו שתי אחיות טימנה ואריאטה. אביו ממוצא סמואי ומשמש גם כצ'יף בכפר בסמואה. הוא למד ב-"King's David College" באוקלנד לפני שהחל בקריירת המשחק שלו.

מ-2013 עד 2015 כיכב באופרת הסבון הניו זילנדית "רחוב שורטלנד" בתפקיד קיין ג'נקינס.

מ-2016 לקח חלק בעונה הראשונה של הסדרה ״ללא מוצא״ בתור ג׳יק.

בשנת 2017 השתתף כאית'ן מונטגומרי בדרמה הקומית "נשמה של כלב" שביים לאסה הלסטרם. באותה שנה החל להשתתף בסדרת הנוער "ריברדייל" של הרשת האמריקאית "The CW", בדמותו של ארצ'י אנדרוז. אפא קיבל מספר מועמדויות וזכיות לפרסים בין היתר לפרס סאטורן לפריצה השנה במשחק. 

בשנת 2018 השתתף בסרט הדרמה "השנאה שנתתם " ושיחק את דמותו של כריס. בשנת 2019 השתתף בסרט הנעורים "הקיץ האחרון" שם משחק את גריפין הוריגאן, בהפקת "נטפליקס".

בשנת 2020 יצא הסרט "I Still Believe", בו אפא משחק בתפקיד הראשי את ג'רמי קאמפ, ובנוסף, שיחק לצד סופיה קרסון בסרט "ציפור שיר" בו גילם דמות בשם ניקו. שיחק גם בסרט האקשן "ניווט מקורב" לצדו של כוכב סרטי הפעולה סקוט אדקינס.

== פילמוגרפיה ==
===קולנוע===
{| class="wikitable sortable"
|-
! scope="col" |שנה
! scope="col" |סרט
! scope="col" |תפקיד
!הערות
|-
|2017
|נשמה של כלב
|אית'ן מונטגומרי
|
|-
|2018
|השנאה שנתתם 
|כריס
|
|-
|2019
|הקיץ האחרון 
|גריפין הוריגאן
|
|-
| rowspan="3" |2020
|להאמין בך
|ג'רמי קאמפ
|
|-
|Dead Reckoning
|ניקו
|
|-
|אפקט החסינות
|ניקו פרייס
|
|-
|TBA
|One Fast Move
|
|
|}

===טלוויזיה===
{| class="wikitable sortable"
|-
! scope="col" |שנה
! scope="col" |סדרה
! scope="col" |תפקיד
! scope="col" class="unsortable" |הערות
|-
|2013–2015
| רחוב שורטלנד 
|קיין ג'נקינס
|46 פרקים
|-
|2016
|The Cul De Sac
|ג'ק
|6 פרקים
|-
|2017-הווה
|ריברדייל
|ארצ'י אנדרוז
|תפקיד ראשי (6 עונות); 100 פרקים
|}

==פרסים ומועמדויות==
{| class="wikitable"
!שנה
!פרס
!קטגוריה
!יצירה
!תוצאה
!סימוכין
|-
| rowspan="3" |2017
| rowspan="2" |פרס סאטורן
|שחקן צעיר בסדרת טלוויזיה
| rowspan="9" |ריברדייל
|
| style="text-align:center;" |<ref name="Saturn2017"></ref>
|-
|פריצת הדרך
|
| style="text-align:center;" |<ref></ref>
|-
|פרסי בחירת הנוער
|כוכב טלוויזיה
|
| style="text-align:center;" |<ref></ref>
|-
| rowspan="3" |2018
|פרסי הסרטים והטלוויזיה של MTV
|הנשיקה הטובה ביותר (פרס משותף עם קמילה מנדס)
|
| style="text-align:center;" |<ref></ref>
|-
|פרס בחירת הקהל
|כוכב סדרת דרמה
|
| style="text-align:center;" |<ref></ref>
|-
|פרס סאטורן
|שחקן צעיר בסדרת טלוויזיה
|
| style="text-align:center;" |<ref></ref>
|-
| rowspan="3" |2019
|פרס בחירת הקהל
|כוכב טלוויזיה
|
| style="text-align:center;" |<ref></ref>
|-
|פרס סאטורן
|שחקן צעיר בסדרת טלוויזיה
|
| style="text-align:center;" |<ref></ref>
|-
|פרסי בחירת הנוער
|שחקן בסדרת דרמה
|
| style="text-align:center;" |<ref></ref>
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה ניו זילנדים
קטגוריה:שחקנים ילדים ניו זילנדים
קטגוריה:ילידי 1997
בנימין עוזר

רבי בנימין עוזר הכהן בן רבי מאיר היה רב פולני, אב"ד קהילת קלימנטוב. נפטר ביום כ"ה אייר ת"ע (1710) מחבר ספר אבן העוזר על תלמוד בבלי וספר אבן העוזר על שולחן ערוך.

== תולדותיו ==
רבי בנימין עוזר שהיה נכד לרבי שלמה לוריא (מהרש"ל), שימש כרב ואב"ד בעיירה קלימנטוב שבפרובינציית שוויינטוקז'יסקיה בפולין, על גדת נהר פוקז'בקה.
רבו היה רבי מרדכי גינצבורג אב"ד בריסק, בסוף ימיו שימש רבי עוזר כראש ישיבה בזלקווא.

חיבר את ספרי אבן העוזר על תלמוד בבלי ועל שולחן ערוך. הספר יצא לראשונה בשנת תקי"ג על ידי נכדו בן ביתו שקיבל הסכמות מגדולי הדור בדור שאחרי המחבר. בין המסכימים הם הפני יהושע רבי יהונתן אייבשיץ הנודע ביהודה ועוד שמשבחים את המחבר.

הערצה למחבר המשיכה גם לדורות הבאים שמזכירים הרבה את המחבר ובראשם רבי עקיבא איגר שכותב שהאבן העוזר הוא " גדול האחרונים ".

על מצבתו בזלקווא נחרט:

"נפל שר וגדול בישראל, איש קדוש וטהור אשר הרביץ ישיבה בישראל, וחיבר ספרים הרבה ולא מש מתוך אוהל של תורה תמיד, הרב המאה"ג בנימין עוזר בעל מחבר 'אבן העוזר' ב"ר מאיר, תנצב"ה."

== מתלמידיו ==
* רבי נפתלי הירץ
* רבי יעקב יוקל הלוי הורוויץ אב"ד גלוגוב

==קישורים חיצוניים ==
* ישכר בעריש ווייס, [http://hebrewbooks.org/pdfpager.aspx?req=50331&st=&pgnum=116 הגה"ק רבי עוזר הכהן מקלימנטוב זי"ע], בעלון עלים לתרופה, גיליון תקס"ט, כ"ג אייר תשס"ז

== הערות שוליים ==

קטגוריה:רבנים אשכנזים
קטגוריה:רבנים: אחרונים
קטגוריה:אבות בתי דין
ג'יגר (כלי מדידה)

ג'יגר במידות שונות
ג'יגר או כוס מדידה הוא כלי למדידת אלכוהול המשמש ברמנים בחישוב כמות האלכוהול לקוקטיילים. הג'יגר דומה בצורתו לגביע והוא בעל בית קיבול משני צידיו. צד אחד מיועד למידה הסטנדרטית הידועה בשם "מידת הבית" והצד השני הוא בדיוק חצי ממנה.

בכל מדינה נהוגה מידת הבית משלה. מידת הבית הנהוגה בישראל היא בין 50 ל-60 מ"ל.

== קישורים חיצוניים ==

== הערות שוליים ==

קטגוריה:ציוד בר
קטגוריה:קוקטיילים
מקס בוכמן

מקס בוכמן (14 בפברואר 1896 – 7 בינואר 1972) היה מומחה ברפואה פיזיקלית, שיקום וראמטולוגיה, מנהל מחלקה פנימית בבית החולים על שם שוויצר בטבריה, רופא מחוזי של קופת חולים בגליל, מראשוני חוקרי הבלנאולוגיה והראומטיזם בארץ-ישראל ומחלוצי טיפולי ההידרותרפיה בארץ ישראל.

==קורות חיים==
בוכמן נולד ברגנסבורג שבגרמניה למיטה (לבית רוזנברג) ולסטפן. בגיל 3 עבר לנירנברג. במלחמת העולם הראשונה גויס, ונשלח לחזית צרפת ועיראק. בשנת 1917 נשלח כחובש לארץ ישראל. שירת בצמח, עפולה, נצרת, ירושלים ולבסוף בבית חולים שדה בשכם, שם הועלה לדרגת סמל. בוכמן שירת כשנה בארץ-ישראל.

בוכמן נפל בשבי והועבר למחנה שבויים בתל אל כביר, (במצרים). במחנה השבויים היה אחראי בוכמן על תוכנית ההרצאות בספרות ופילוסופיה גרמנית. במחנה השבויים קיבל את ההחלטה לעלות לארץ-ישראל. לאחר שחרורו שב לגרמניה.

בוכמן למד רפואה במינכן, פרייבורג ונירנברג. בשנת 1924 סיים את לימודיו והתחתן עם מרים.

בוכמן ביקר בארץ ישראל והחליט להשתקע בטבריה. קופת חולים הציעה לבוכמן משרה של רופא בבית החולים על שם שוויצר. בוכמן חזר לגרמניה והשתלם במחלות פרקים.

בשנת 1927 עלו בני הזוג בוכמן לארץ, ובוכמן ניהל במשך 3 שנים את המחלקה הפנימית בבית החולים ע"ש שוויצר בטבריה.

בהמשך, התמנה בוכמן לתפקיד הרופא המחוזי של קופת חולים בגליל.

בוכמן שירת כקצין רפואה ראשי בהגנה.

לאחר קום המדינה נתמנה רופא ממשלתי אזורי ראשון בגליל.

בשנת 1955 התמנה בוכמן למנהל הרפואי של חמי טבריה. בוכמן חקר את חמי טבריה, פרסם 40 עבודות מדעיות בנושאי ראומטולוגיה, מחלות טרופיות, בלנאולוגיה, והידרותרפיה.

בוכמן כיהן כסגן יושב ראש האגודה לרפואה פיזיקלית ולראומטולוגיה וכיושב ראש ההסתדרות הרפואית בטבריה.

בוכמן נפטר ב-1972. השאיר אחריו שלוש בנות.

==הכנוס המדעי של ההסתדרות הרפואית העברית בארץ ישראל, שנת 1939==
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר בוכמן (טבריה) "על הכליה הצמוקה" (ישיבה ד', 1 ביוני)
<gallery>
קובץ:Scientific Conference of the Hebrew Medical Association, 1939. I.jpg
קובץ:Scientific Conference of the Hebrew Medical Association, 1939. II.jpg
קובץ:Scientific Conference of the Hebrew Medical Association, 1939. III.jpg
קובץ:Scientific Conference of the Hebrew Medical Association, 1939. IV.jpg
</gallery>

==מספריו==
* "טבריה ומעינותיה החמים" - הוצאת חמי טבריה, 1956

==לקריאה נוספת==
* "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: בוכמן, מקס, עמוד 110

==קישורים חיצוניים==

* 
* דבר, 21 ביוני 1966
* 

==הערות שוליים==

קטגוריה:רופאים פנימיים ביישוב
קטגוריה:רופאי שיקום ביישוב
קטגוריה:ראומטולוגים ישראלים
קטגוריה:ישראלים ילידי גרמניה
קטגוריה:אנשי העלייה הרביעית
קטגוריה:יהודים בצבא הגרמני במלחמת העולם הראשונה
קטגוריה:לוחמי ההגנה
קטגוריה:סגל בית החולים על שם שוויצר
קטגוריה:אישים הקבורים במשמר העמק
קטגוריה:ישראלים שנולדו ב-1896
קטגוריה:ישראלים שנפטרו ב-1972
הפיגוע בכפר סבא (2001)

הפיגוע בכפר סבא היה פיגוע התאבדות שאירע בצומת הרחובות טשרניחובסקי-ויצמן בכפר סבא ב-22 באפריל 2001. בפיגוע נרצח אזרח אחד ונפצעו כ-40.

==הפיגוע==
בבוקר ה-22 באפריל 2001 הגיע מחבל מתאבד לתחנת האוטובוס שבצומת הרחובות טשרניחובסקי-ויצמן בכפר סבא. מעט אחרי השעה 9 בבוקר הוא פוצץ עצמו בעת שעצר בתחנת אוטובוס קו 29 שנסע לכיוון הרצליה. בפיגוע נהרג ד"ר מריו גולדין, שירד מן האוטובוס ותכנן להשתתף בהשתלמות בבית חולים מאיר הסמוך.

לאחר הפיגוע הודיעו גדודי עז א-דין אל-קסאם, הזרוע הצבאית של ארגון הטרור חמאס, כי עימאד זביידי מהעיר שכם הוא המחבל שביצע את הפיגוע.

הפיגוע אירע כחודש לאחר הפיגוע בתחנת הדלק מפגש השלום שבוצע סמוך לכניסה המזרחית לעיר ובו נרצחו שני נערים.

בעקבות הפיגוע הודיע השר לביטחון פנים, עוזי לנדאו, כי יוצבו שוטרים נוספים בכפר סבא.

==קישורים חיצוניים==
* [https://laad.btl.gov.il/Web/He/TerrorVictims/Page/Default.aspx?ID=38680 ד"ר מריו גולדין], באתר לזכר האזרחים חללי פעולות האיבה
* 
* 

==הערות שוליים==

רחוב טשרניחובסקי בכפר סבא
כפר סבא
רחוב טשרניחובסקי
כפר סבא
ביצ'רין

ממוזער
ביצ'רין (באיטלקית: Bicerin) הוא משקה מבוסס קפה שמקורו בטורינו. המשקה מכיל מנת אספרסו, שוקולד ומעט חלב והוא מוגש לרוב בכוס זכוכית קטנה ועגולה. בארצות הברית מוגש המשקה לעיתים עם קצפת במקום חלב.

בשנת 2001 זכה המשקה להוקרה בביטאון הרשמי של מחוז פיימונטה והוכרז כ'בעל מסורת פיימונטזית'.

== מקור המשקה ==
Caffè al Bicerin, בית הקפה ההיסטורי בטורינו המגיש ביצ'רין

משמעות המילה ביצ'רין היא 'כוס קטנה' בפיימונטית, דיאלקט של האיטלקית שבה אותה מילה נכתבת בצורה 'bicchierino'.

המשקה מוכר מאז המאה ה-18 והוא אף הוזכר לחיוב בכתבי אלכסנדר דיומא בשנת 1852. יש הסוברים כי המשקה מבוסס על משקה אחר מהמאה ה-17 שכונה 'בוורזה', משקה בעל מרכיבים דומים שבניגוד לביצ'רין הוגש מעורבב ולא בצורת שכבות.

'קפה ביצ'רין' הוא בית קפה היסטורי בפיאצה דלה קונסולטה בטורינו המגיש ביצ'רין מאז המאה ה-18.

==קישורים חיצוניים ==

* [https://www.nytimes.com/2006/02/08/dining/08olym.html?ex=1297054800&en=aa266df26e544a91&ei=5090&partner=rssuserland&emc=rss New York Times]
* [http://www.bicerinusa.com/ Bicerin USA]
* [http://www.bicerin.it/ Caffè al Bicerin]

== הערות שוליים ==

קטגוריה:משקאות
הפיגוע בתחנת הדלק מפגש השלום

הפיגוע בתחנת הדלק מפגש השלום הוא פיגוע שאירע ב-28 במרץ 2001. את הפיגוע ביצע מחבל מתאבד בתוך חניון תחנת הדלק "מפגש השלום" הסמוכה למושב נווה ימין ולכפר סבא, באזור ששימש כתחנה לאיסוף נוסעים. בפיגוע נרצחו שני נערים ונפצעו ארבעה.

==הפיגוע==
הפיגוע התבצע ביום רביעי בשעה 7:30 בבוקר. במקום התאספו ילדים ונערים שלמדו בישיבת בני חיל ביישוב קדומים שמעבר לקו הירוק. הנערים הגיעו ברכב הסעות לתחנת הדלק במטרה לעלות על אוטובוס ממוגן ירי שייקח אותם אל הישיבה.

מחבל מהחמאס שהגיע רגלית אל התחנה, התקרב לקבוצת התלמידים, שוחח עמם, ואז פוצץ את עצמו. כל הנפגעים בפיצוץ היו תלמידי הישיבה, וביניהם שני ההרוגים, נפתלי לנצקורן בן ה-13 ואלירן רוזנברג בן ה-14. 

דובר מטעם החמאס הודיע בשיחה טלפונית לסוכנות הידיעות רויטרס כי גדודי עז א-דין אל-קסאם נוטלים אחריות מלאה "למבצע הבוקר בצומת קלקיליה". לדבריו, "יחידת העילית 103 שבה לבסיסה בשלום לאחר שהביאה את המתאבד למקום המבצע".

את הפיגוע ביצע המחבל פאדי עטאללה יוסוף עמאר מקלקיליה, בן 23 שהיה ידוע כמוסלמי אדוק.

==קישורים חיצוניים==
* [https://laad.btl.gov.il/Web/He/TerrorVictims/Default.aspx?lastName=&firstName=&fatherName=&motherName=&place=&year=&month=&day=&yearHeb=&monthHeb=&dayHeb=&region=נווה%20ימין&period=&grave= נרצחי הפיגוע] באתר לזכר נפגעי פעולות האיבה
* 
* 
* 

==הערות שוליים==

תחנת הדלק מפגש השלום
תחנת הדלק מפגש השלום
תחנת הדלק מפגש השלום
תחנת הדלק מפגש השלום
תחנת הדלק מפגש השלום
תחנת הדלק מפגש השלום
יעקב ישראל הופקוביץ

הרב יעקב ישראל הופקוביץ (נולד בכ"א בתמוז תשי"ב, 14 ביולי 1952) הוא סופר, מחבר ספרי ילדים ומו"ל.

== ביוגרפיה ==
יעקב הופקוביץ נולד בישראל לרבי ישעיהו ולאה הופקוביץ. לאחר נישואיו היה אברך בכולל אברכים.

הרב הופקוביץ הוציא לאור קרוב ל-300 ספרים בעברית, בעיקר לציבור החרדי. חלק מספריו תורגמו לאנגלית. הוא כתב ספרים בנושאי המועדים ושבתות, ספרי מוסר ואגדות, וספרים העוסקים בחינוך. הוא מתמקד בספרות ילדים, והתפרסם בעיקר בשל סדרת ספרי פרשת השבוע הפרשה מספרת לי.

נשוי ואב לארבעה ילדים. תושב ירושלים.

== ספריו ==
* הפרשה מספרת לי - 5 כרכים על פרשת השבוע לגיל הרך.
* פרשת השבוע לילדיי ישראל - 5 כרכים על פרשת השבוע לילדים בוגרים.
* מדרשי הנ"ך לילדי ישראל - 10 כרכים על הנביאים כתובים.
* אור עולם - 5 כרכים ו89 חוברות על צדיקי ומאורי הדורות.
* סיפורי צדיקים על מידות ומעשים טובים - 6 כרכים.
* מועדי השנה - 2 כרכים.
* השנה מספרת לי - סדרת ספרים לגיל הרך על חגי תשרי, חנוכה.
* המגילה מספרת לי.
* ההגדה מספרת לי.
* השבת מספרת לי.
* פניני הפרשה לילדי ישראל
* פניני ההגדה לילדי ישראל

== קישורים חיצוניים ==

* [http://www.veshinantam.com/ הוצאת ושננתם לבניך]
* [http://reshet.tv/item/news/toker/season-01/episodes/parashat-hashavua/ כתבה] באתר רשת
* [https://web.archive.org/web/20170801210750/https://www.kolpo.co.il/product-category/ושננתם-לבניך/ אתר נוסף להוצאת ושננתם לבניך באתר כלפה]

קטגוריה:אנשי חינוך חרדים ישראלים
קטגוריה:ירושלים: אישים
קטגוריה:משגיחים ישראלים
קטגוריה:סופרי ילדים ונוער ישראלים
קטגוריה:סופרים חרדים ישראלים
קטגוריה:ישראלים שנולדו ב-1952
הלל פפרמן

הלל פפרמן (17 בפברואר 1918 – אפריל 1984) היה קצין בצה"ל, מפקד בית הספר לקצינים בשנת 1948.

==ביוגרפיה==
פפרמן נולד ב-1918 בקמניץ פודולסק, אוקראינה. בשנת 1920, בגיל שנתיים, עלה לארץ ישראל.
גדל בירושלים, בוגר הגימנסיה העברית ברחביה.
לאחר פרוץ מלחמת העולם השנייה עזב את לימודיו בטכניון בחיפה והתגייס לבריגדה היהודית.

לחם בגדוד הראשון כקצין, והיה פעיל בעליה ב' לאחר המלחמה, עד לשחרור מהצבא הבריטי.
במלחמת העצמאות היה מפקד גדוד 35 בחטיבת אלכסנדרוני, ולאחר מכן השתתף בהקמת בית הספר לקצינים של צה"ל והיה מפקדו השני.
עם תום מלחמת העצמאות, חזר לטכניון וסיים לימודיו.
עבד כל חייו כקבלן לעבודות ציבוריות בירושלים, ובנה בין היתר את היכל הספר במוזיאון ישראל, את מוסד ון ליר, והדסה עין כרם.
נפטר באפריל 1984 ממחלה קשה.

==הערות שוליים==

קטגוריה:אלופי-משנה בצה"ל
קטגוריה:מפקדי בית הספר לקצינים של צה"ל
קטגוריה:מתנדבי היישוב לצבא הבריטי
קטגוריה:לוחמי הבריגדה היהודית
קטגוריה:מפקדי גדודים במלחמת העצמאות
קטגוריה:קבלני בניין ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1918
קטגוריה:ישראלים שנפטרו ב-1984
קטגוריה:חיילי חטיבת אלכסנדרוני במלחמת העצמאות
חמש העיניים

חמש העיניים (באנגלית: Five Eyes, בראשי תיבות: FVEY) היא ברית מודיעינית שבה משתתפות חמש מדינות: ניו זילנד, ארצות הברית, אוסטרליה, בריטניה וקנדה. חמש המדינות, שחולקות את המשפט המקובל, חברות בהסכם UKUSA הרב-צדדי לשיתוף מודיעין אותות.

על פי מתכונת ההסכם, המדינות משתפות כל מידע מודיעיני שבידן עם שאר המדינות החברות במועצה, ומתירות הפעלת ריגול של שאר המדינות החברות במועצה בשטחן של שאר המדינות. 

פורסם כי ישראל היא חברה משקיפה בברית חמש העיניים, וכי היא למעשה צורפה בידי ארצות הברית.

==קואופרטיבים בינלאומיים אחרים==

===חמש העיניים + שלוש נגד סין ורוסיה===

* חמש העיניים - 
* צרפת
* גרמניה
* יפן

===חמש העיניים + שלוש נגד קוריאה הצפונית===

* חמש העיניים - 
* צרפת
* יפן
* קוריאה הדרומית

===תשע עיניים===

* חמש העיניים - 
* דנמרק
* צרפת
* הולנד
* נורווגיה

===14 עיניים===

* תשע העיניים - 
* בלגיה
* גרמניה
* איטליה
* ספרד
* שוודיה

==קישורים חיצוניים==
*[http://www.nationalarchives.gov.uk/ukusa/ הסכם UKUSA] באתר הארכיונים הלאומיים של הממלכה המאוחדת
*[https://web.archive.org/web/20130702172840/http://www.nsa.gov/public_info/declass/ukusa.shtml הסכם UKUSA] באתר הסוכנות לביטחון לאומי (גרסת ארכיון מתוך Wayback Machine של ארכיון האינטרנט)

==הערות שוליים== 

קטגוריה:ארגונים בין-לאומיים
קטגוריה:אוסטרליה: יחסי חוץ
קטגוריה:ארצות הברית: יחסי חוץ
קטגוריה:הממלכה המאוחדת: יחסי חוץ
קטגוריה:ניו זילנד: יחסי חוץ
קטגוריה:קנדה: יחסי חוץ
קטגוריה:ביטחון לאומי
קטגוריה:ארגוני ביון
קטגוריה:יחסים צבאיים ארצות הברית – ישראל
קטגוריה:יחסי הממלכה המאוחדת – קנדה
כושיתה בת אילת

כּוִּשׁיתַה בַּת-אֵילָת הוא ספר ילדים מאויר שכתבה ואיירה האמנית, מחלוצות האיור בארץ ישראל, איזה הרשקוביץ (על עטיפת הספר מופיע שמה הפרטי בלבד - איזה). הספר יצא בשנת 1962 בתל אביב בהוצאת נחום טברסקי, בסדרת הספרים "ספריה לילד - עִזָה".

הסיפור שבספר ילדים זה סובב סביב חתולה בשם "כושיתה", ילידת העיר אילת שהרשקוביץ הייתה מראשוניה. הספר הקצר כולל את הרפתקאותיה של כושיתה, המתרוצצת לחוף הים, דבר המקשר אותה לאילת השוכנת לחוף הים האדום.

לאורך כל הסיפור מתפעלת ומתפעמת כושיתה מן העולם הגדול והיפה הסובב אותה. בראשית הסיפור רצה כושיתה לים ומשתובבת עם דגיו. לאחר מכן היא צופה בעולם הגדול ובחיותיו, ומחליטה כי היא "תלך לבדה לראות את הכל" - היא "חתולה עצמאית!".

בסיומו של הסיפור מציגה הרשקוביץ כיצד מאז לידתה הייתה כושיתה סקרנית. מאז נולדה לצד שתי אחיותיה, ב"סלסלה אחת", החלה לחקור את העולם הסובב אותה.

==קישורים חיצוניים==

*[http://cafe.mouse.co.il/topic/2652340/ הספר] באתר TheMarker Cafe

קטגוריה:ספרי 1962
קטגוריה:ספרי ילדים ונוער בעברית
קטגוריה:חתולים בתרבות
קטגוריה:ספרים על בעלי חיים
אנדריי רוסול

אנדריי אנטוליוביץ' רוסול (באוקראינית: Андрій Анатолійович Русол; נולד ב-16 בינואר 1983) הוא כדורגלן עבר אוקראיני ששיחק בעמדת הקשר אחורי בקבוצת דניפרו דניפרופטרובסק מליגת העל האוקראינית ובנבחרת אוקראינה.

== קריירה==
רוסול החל את הקריירה שלו במועדון הכדורגל זירקה קירובוגרד. הוא גדל במחלקת הנוער של החברה ובשנת 1999 עלה לקבוצה הבוגרת. לאחר עונה אחת בבוגרים - עבר לקבוצת קריוובס. בשנת 2002 חתם בקבוצת הצמרת האוקראינית דניפרו דניפרופטרובסק. הוא שיחק בקבוצה במשך 9 שנים עד לסיום הקריירה המקצועית שלו.

==נבחרת==
בנבחרת הלאומית של אוקראינה שיחק רוסול מאז מרץ 2004. משחקו הראשון במדי הנבחרת היה משחק ידידות מול . הוא היה בסגל הנבחרת למונדיאל 2006. השתתף בארבעה מחמשת משחקי הנבחרת בתחרות (הוא נאלץ לפספס את משחק שמינית הגמר בגלל שני כרטיסים צהובים שספג במשחקים קודמים). במהלך הטורניר הבקיע שער במשחק מול - היה זה השער הראשון של נבחרת אוקראינה במונדיאל.

==קישורים חיצוניים==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני דניפרו
קטגוריה:כדורגלני זירקה קרופיבניצקי
קטגוריה:כדורגלני קריוובס
קטגוריה:כדורגלני מונדיאל 2006
קטגוריה:כדורגלני נבחרת אוקראינה
קטגוריה:קירובוגרד: כדורגלנים
קטגוריה:אוקראינים שנולדו ב-1983
רחל יהודית ספיר-וילצ'יק

רחל יהודית ספיר וילצ'יק (1901–1950) הייתה רופאת נשים, מנהלת מחלקת יולדות בבית החולים על שם שוויצר (1934–1948).

==ביוגרפיה==

ספיר-וילצ'יק נולדה למתילדה (לבית פוריעס) ולד"ר יוסף ספיר. בשנת 1926 סיימה את לימודי הרפואה בבזל ועלתה לארץ ישראל. הוריה עלו לארץ-ישראל בשנת 1925.

ספיר-וילצ'יק עבדה כרופאה בבית החולים הדסה, ומשם עברה לבית החולים הדסה בצפת.

בין השנים 1930–1932 השתלמה ספיר-וילצ'יק בגיניקולוגיה.

בין השנים 1934–1948 ניהלה ספיר-וילצ'יק את מחלקת היולדות בבית החולים ע"ש שוויצר בטבריה.

לאחר נישואיה לאנדרה וילצ'יק, נולד בנה הבכור דני, בשנת 1933, ובשנת 1936 נולדה בתה אילנה.

בתקופת מלחמת העולם השנייה, התגייס בעלה לצבא הבריטי והילדים עברו לקבוצת כנרת. המשפחה שבה והתאחדה לאחר המלחמה.

לאחר כיבוש טבריה במלחמת העצמאות עברה המשפחה לקריית מוצקין.

ספיר-וילצ'יק נפטרה ב-1950.

==משפחתה==
אביה הד"ר יוסף ספיר, (1869–1935) יליד קישינוב, היה יושב ראש של האגודות הציוניות באודסה, סיים למודי רפואה במונפלייה.

ספיר השתתף בקונגרס הציוני הרביעי, בקונגרס הציוני החמישי, בקונגרס הציוני השישי ועד הקונגרס הציוני ה-12.

בשנת 1925 עלה ספיר לארץ ישראל וניהל את מחלקת היולדות בבית חולים ביקור חולים.

אמה מתילדה הייתה פסנתרנית.

אחיה ברוך ספיר (1909–1976) היה אדריכל וחוקר ארץ ישראל. על שמו רחוב ביפו "רח' האדריכל ברוך ספיר".

בנה הפרופ' דני גור, היה כירורג לב, ובתה היא הפסלת אילנה גור.

==ראו גם==
* נשים חלוצות במקצועות כירורגיים ביישוב ובמדינת ישראל

==לקריאה נוספת==
* הארץ 28 באוקטובר 1932, גיליון 4033, עמוד 1

==הערות שוליים==

קטגוריה:רופאות ביישוב
קטגוריה:רופאים ביישוב
קטגוריה:סגל מרכז רפואי הדסה
קטגוריה:סגל בית החולים רבקה זיו
קטגוריה:סגל בית החולים על שם שוויצר
קטגוריה:נשות העלייה הרביעית
קטגוריה:אנשי העלייה הרביעית
קטגוריה:טבריה: אישים
קטגוריה:רפואה בישראל: נשים חלוצות
קטגוריה:גינקולוגיות ישראליות
קטגוריה:גינקולוגים ישראלים
קטגוריה:ישראליות שנולדו ב-1901
קטגוריה:ישראלים שנולדו ב-1901
קטגוריה:ישראליות שנפטרו ב-1950
קטגוריה:ישראלים שנפטרו ב-1950
בעל גד

בעל גד במפה מהמאה ה-17
בעל גד הוא אל מהמיתולוגיה הכנענית שהייתה קיימת בתקופה ההלניסטית. ממצאים על האל נתגלו בחפירות ארכאולוגיות בבניאס. מקבילו של בעל גד במיתולוגיה הכנענית הוא בעל-הדד, ובאמונה השמית הוא גד.

השם גד מופיע בתנך כשמה של העיר המקראית מגדל גד, וגם כשם פרטי גדי, גדיאל, גדיהו ומשמעות השם גד – מזל. השם גד מקושר בתנ"ך לאלוהות עד לתקופת גלות בבל והחל מנקודת זמן זו החל להופיע כתוספת תיאופורית.

בספר יהושע נמסר כי בעל גד נמצא בסמוך ללבוא חמת בצפון ארץ הכנענים בהר חרמונית הוא הר א-שייך:

.

== ראו גם ==

* גד (אל)

קטגוריה:אלים כנעניים
אפרים דב לאפ

ממוזער
הרב אפרים דוב הכהן לאפ (ה'תרי"ט, 1859 - ט"ז בחשוון ה'תרפ"ו, 3 בנובמבר 1925). היה רב ליטאי, שימש כאב"ד ויסטניץ, עיר הולדתו, ואחר כך אב"ד ורז'בלובה. ונודע בעיקר על שם חיבורו "גיליון אפרים" על הירושלמי. כיהן ברבנות בעיירתו ורז'בלובה קרוב לארבעים שנה. 

== תולדות חייו ==
נולד בוויסטניץ לרב העיר, הרב אלחנן צבי הכהן לאפ שכיהן גם כאב"ד ורז'בלובה. אביו היה נכדו של רבי אברהם קצינאלפוגין, נכד רבי יחזקאל קצינאלפוגין הנודע על שם ספרו כנסת יחזקאל, שהיה נכד רבי מאיר קצנלנבוגן מפדובה המכונה מהר"ם פדובה.

לאחר פטירת אביו כיהן הרב לאפ כאב"ד ויסטניץ, עיר הולדתו, ואחר כך אב"ד ורז'בלובה. הוא נודע בעיקר על שם חיבורו "גיליון אפרים" על הירושלמי אשר נדפסו במהדורת הירושלמי. כיהן ברבנות ורז'בלובה אשר בפלך גרודנא ובקיבארט קרוב לארבעים שנה.

נפטר בט"ז בחשוון ה'תרפ"ו (1925) בעיירתו ורז'בלובה.

אחיו ר' אריה הכהן לאפ (נפטר בשנת ה'תרע"ז 1917) היה פרנס חשוב בעירו.

== חיבוריו ==
* גיליון אפרים על הירושלמי 
* [http://hebrewbooks.org/pdfpager.aspx?req=7160&pgnum=1 זבחי אפרים] חידושים על מסכת זבחים 

== לקריאה נוספת ==
* הרב יחיאל מיכל שטרן, גדולי הדורות, עמ' 980 (חלק ג'), ירושלים, מכון "מנחת ישראל" - תשנ"ו.
* הרב נתן צבי פרידמן, אוצר הרבנים, אות א' פריט 3090, עמוד 67, בני ברק, אגודת אוצר הרבנים - תשל"ה.
* נפתלי בן מנחם, חכמי ליטא, עמ' 53, ירושלים, מוסד הרב קוק - תשי"ח.
* 'לאפ, ר' אפרים־דב ב"ר אלחנן־צבי הכהן', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 59 (, תמונה 1257).
* יצחק רפאל, אנציקלופדיה של הציונות הדתית, כרך ו', עמ' 555, ירושלים, מוסד הרב קוק - תשי"ח.

קטגוריה:פרשני התלמוד הירושלמי
קטגוריה:רבנים אורתודוקסים
קטגוריה:רבנים ליטאים
קטגוריה:אבות בתי דין
אברהם הלפרין

אברהם הלפרין{{תמונה להחלפה}}
הרב אברהם הלפרין (ט"ו בטבת ה'תרצ"ז, דצמבר 1936 - ו' באב ה'תשע"ז, 29 ביולי 2017) היה איש עסקים, פילנתרופ יהודי-אמריקאי ויו"ר קרן השביעית.

==קורות חיים==
נולד בתל אביב, בנם הבכור של הדס ושל הרב נחום יואל הלפרין. אביו היה בנו של הרב יעקב הלפרין, ממשפחה חסידית מחסידות צ'ורטקוב. הוא מצאצאי הרב יחיאל היילפרין, בעל סדר הדורות.

למד בתלמוד תורה 'יסודי התורה', בישיבת פוניבז' לצעירים ובישיבת חפץ חיים בכפר סבא, והמשיך בישיבתו של הרב משה סולובייצ'יק בשווייץ.

לאחר חתונתו עם בתו של הרב שלום פרידמן, חסידי בעלז. התגורר באנטוורפן והיה סוחר יהלומים. לאחר שנתיים עבר להתגורר במנהטן.

אחרי פטירת אביו התמנה ליו"ר קרן השביעית. בנוסף לכך היה מראשי הקרן לפיתוח העיר בני ברק.

הלפרין היה אספן יודאיקה. אוספו כלל פרטים נדירים מגדולי תנועת החסידות.

נפטר בעיר ניו יורק בשבת ו' באב ה'תשע"ז, כשהוא בן שמונים. נקבר בבני ברק, בבית הקברות שומרי שבת שבשכונת זיכרון מאיר, ליד אביו. גיסו הוא מאיר פרוש.

השאיר אחריו חמישה ילדים: בתו הבכורה גיטל (נשואה למיכאל יהודה רוטנברג, המחזיק את בית המדרש 'בית מרדכי' הקרוי על שם סבו רבי מרדכי רוטנברג שנהרג בשואה), יוסף שמואל, אהובה (נשואה למרדכי דוד נוימן), צפורה (נשואה למרדכי יהושע ברמן) וחיים יעקב.

==קישורים חיצוניים==
* 

==הערות שוליים==

קטגוריה:משפחת הלפרין
קטגוריה:פעילי ציבור חרדים ישראלים
קטגוריה:נדבנים יהודים אמריקאים
קטגוריה:אנשי עסקים יהודים אמריקאים
קטגוריה:אנשי עסקים חרדים ישראלים
קטגוריה:חסידי צ'ורטקוב
קטגוריה:אספנים ישראלים
קטגוריה:אישים שהועלו לקבורה בארץ ישראל
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1936
קטגוריה:ישראלים שנפטרו ב-2017
נעמה עידן

נעמה עידן (נולדה בט"ו באלול ה'תשמ"ב, 3 בספטמבר 1982) היא אשת עסקים חרדית. הייתה הבעלים והמנכ"לית של העיתון "יום ליום" - המו"לית החרדית הראשונה בישראל. כיום היא סמנכ"לית סחר בעיתון.

==קורות חיים==
נולדה וגדלה בכפר סבא למשפחת דבוש. אביה עמוס היה ממקימי סניף ש"ס בעיר.

משנת 2013 עידן היא הבעלים של משרד הפרסום "עידן 2020". בשנת 2017 רכשה מקרוב משפחתה, איש העסקים קובי מימון, את העיתון "יום ליום", שהיה מזוהה עם מפלגת ש"ס. עד לרכישה, החזיקה עידן בחלק ממניות העיתון והייתה מזוהה בעצמה עם ש"ס, אולם בשל מחלוקות פנימיות והתהפוכות הפוליטיות של ש"ס, לא הייתה למפלגה השפעה על העיתון, עד שב-30 ביולי 2017 הכריז אריה דרעי על התנתקותה של ש"ס מ"יום ליום" ועל הקמת העיתון "הדרך". בשלהי 2019, עבר העיתון "יום ליום" לבעלות אחרת.

==חיים אישיים==
עידן נשואה לינון, ואם לשבעה. היא מתגוררת בבני ברק.

== קישורים חיצוניים ==

===כתבות===
* 
* 
* 
* 
*, באתר ynet, 22 בספטמבר 2019

===ראיונות===
* 
* 
* 

== הערות שוליים ==

קטגוריה:אנשי עסקים חרדים ישראלים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:חרדיות ישראליות
קטגוריה:סגל יום ליום
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1982
קטגוריה:ישראלים שנולדו ב-1982
דיוויזיית הוואפן גרנדיר אס אס ה-25

דיוויזיית ואפן גרנדיר אס אס ה-25 "הוניאדי" (ההונגרית ה-1) (בגרמנית: 25. Waffen-Grenadier-Division der SS "Hunyadi") הייתה דיוויזיה של הוואפן אס אס אשר לחמה במלחמת העולם השנייה. הורכבה מחיילים לשעבר בצבא הונגריה. 

==היסטוריה==
הדיוויזיה הוקמה ב-2 בנובמבר 1944, היא הורכבה מחיילים לשעבר בצבא הונגריה. הדיוויזיה ההונגרית ה-13 הועברה אליה כמעט בשלמותה. בשל כך, הדיוויזיה קיבלה את הכינוי "הוניאדי", על שם המצביא ההונגרי מהמאה ה-15 יאנוש הוניאדי. הדיוויזיה הועברה לשלזיה, ועברה שם אימונים. במהלך ההעברה, תקפו מטוסים מחיל האוויר האמריקני את אחת הרכבות שהעבירו את החיילים, הרגו 800 מהם ופצעו 650. כאשר הצבא האדום נכנס לשלזיה, הדיוויזיה הייתה עדיין בשלבי אימון, ולפיכך נסוגה לאוסטריה. צוות קרב (קמפגרופה) מהדיוויזיה אשר כלל שני גדודים, הושאר בשלזיה, ולחם בסובייטים במשך שבוע לפני שהושמד. שאר הדיוויזיה המשיכה לסגת מאוסטריה לבוואריה, והתקבצה מחדש סביב נירנברג. לאחר מכן היא הועברה שוב לאוסטריה, ונכנסה לקרב כנגד הארמייה השלישית של ארצות הברית. היא נכנעה ב-8 במאי ליד אגם אטרזה. מרבית החיילים ההונגרים הוסגרו למולדתם הונגריה.

==מפקדים==
* אוברפיהרר תומאס מילר (נובמבר 1944)
* גרופנפיהרר יוז'ף גראשי (נובמבר 1944 - מאי 1945)

==קישורים חיצוניים==

* [http://www.lexikon-der-wehrmacht.de/Gliederungen/GrenadierdivisionenSS/25SSGD-R.htm דיוויזיית ואפן גרנדיר אס אס ה-25] באתר lexikon-der-wehrmacht 
* [http://www.axishistory.com/axis-nations/119-germany-waffen-ss/germany-waffen-ss-divisions/1314-25-waffen-grenadier-division-der-ss-hunyadi-ungarische-nr-1 דיוויזיית ואפן גרנדיר אס אס ה-25] באתר Axis History 

==הערות שוליים==

25
קטגוריה:יחסי גרמניה–הונגריה
דיוויזיית הגרנדיר אס אס ה-32

דיוויזיית גרנדיר אס אס ה-32 "30 בינואר" (בגרמנית: 32. SS-Freiwilligen-Grenadier-Division „30. Januar“) הייתה דיוויזיה של הוואפן אס אס אשר לחמה במלחמת העולם השנייה. 

==היסטוריה==
הדיוויזיה הוקמה ב-30 בינואר 1945, על בסיס חיילים מיחידות אחרות, וצוערים צעירים של האס אס. היא כונתה "30 בינואר" על שם התאריך שבו הוקמה, שהוא גם התאריך שבו הושבע היטלר לראשונה כקנצלר גרמניה. הדיוויזיה נכללה במסגרת קורפוס אס אס הררי החמישי, אשר היה חלק מהארמייה התשיעית. באפריל השתתפה הדיוויזיה עם הקורפוס בקרב רמת זלו, ולאחר הקרב על ברלין והתאבדותו של היטלר, החליט מפקד הארמייה התשיעית תאודור בוסה לנסות ולחבור אל הארמייה ה-12 של ולטר ונק. הארמייה נסוגה מערבה בתוך יערות שפרוולד, והסתבכה בקרב האלבה כנגד הצבא האדום. רוב הקורפוס ההררי החמישי הושמד בקרב זה, אולם חלקים מדיוויזיית אס אס ה-32 הצליחו להימלט מהכיתור ולהיכנע בטנגרמינדה לצבא ארצות הברית ב-3 במאי.

==מפקדים==
* שטנדרטפיהרר יוהנס-רודולף מוהלנקמפ (30 בינואר 1945 - 5 בפברואר 1945)
* שטנדרטפיהרר יואכים ריכטר (5 בפברואר 1945 - 17 בפברואר 1945)
* אוברפיהרר אדולף אקס (17 בפברואר 1945 - 15 במרץ 1945)
* שטנדרטפיהרר הנס קמפין (15 במרץ 1945 - 3 במאי 1945)

==קישורים חיצוניים==

* [http://www.lexikon-der-wehrmacht.de/Gliederungen/GrenadierdivisionenSS/32SSGD.htm דיוויזיית גרנדיר אס אס ה-32] באתר lexikon-der-wehrmacht 
* [http://www.axishistory.com/axis-nations/119-germany-waffen-ss/germany-waffen-ss-divisions/1323-32-ss-freiwilligen-grenadier-division-30-januar דיוויזיית גרנדיר אס אס ה-32] באתר Axis History 

==הערות שוליים==

32
דיוויזיית הגרנדיר אס אס ה-31

דיוויזיית גרנדיר אס אס ה-31 (בגרמנית: 31. SS-Freiwilligen-Grenadier-Division) הייתה דיוויזיה של הוואפן אס אס אשר לחמה במלחמת העולם השנייה. 

==היסטוריה==
הדיוויזיה הוקמה בהונגריה ב-4 באוקטובר 1944 סביב מטה דיוויזיית אס אס הררית ה-23 "קאמא". גויסו אליה בעיקר פולקסדויטשה מהונגריה, וכמפקדה הראשון מונה גוסטב לומברד. בנובמבר של אותה שנה היא נכללה במסגרת הקורפוס ההונגרי ה-4 אשר היה חלק מהארמייה ההונגרית ה-2, והשתתפה בקרבות כנגד הצבא האדום בהונגריה ובכלל זה במתקפת אגם בלטון. בדצמבר הועברה הדיוויזיה תחת הקורפוס ה-68 אשר היה חלק מארמיית הפאנצר השנייה, ובינואר 1945 הועברה לאוסטריה ושמה שונה ל"דיוויזיית אס אס ה-45". בתחילת מאי היא קיבלה פקודה לנוע אל צ'כוסלובקיה, ועם סיום המלחמה נפלה בשבי הסובייטי ליד הראדץ קראלובה. 

==מפקדים==
* בריגדפיהרר גוסטב לומברד (4 באוקטובר 1944 - אפריל 1945)
* בריגדפיהרר וילהלם טראבנדט (אפריל - מאי 1945)

==קישורים חיצוניים==

* [http://www.lexikon-der-wehrmacht.de/Gliederungen/GrenadierdivisionenSS/31SSGD-R.htm דיוויזיית גרנדיר אס אס ה-31] באתר lexikon-der-wehrmacht 
* [http://www.axishistory.com/axis-nations/119-germany-waffen-ss/germany-waffen-ss-divisions/1322-31-ss-freiwilligen-grenadier-division דיוויזיית גרנדיר אס אס ה-31] באתר Axis History 

31
צוללן אדום-גרון

Gavia stellata
צוללן אדום־גרון (שם מדעי: Gavia stellata) הוא מין של עוף ימי ממשפחת הצוללניים והוא גם הקטן שבמיני הצוללנים.
== מאפיינים ==
הצוללן הקטן והמצוי ביותר. ניכר בנקל בלבוש הכלולות בדגם הצוואר האדום אפור בצירוף פסים לבנים ושחורים אנכיים. בלבוש החורף הגב מנוקד בלבן, והפנים נראים בהירים יותר מאשר בשאר צוללנים. מקורו זוויתי בחלקו התחתון, ולכן נראה כמורם בקצהו. קריאת התעופה מגעגעת יותר מקריאות שאר הצוללנים. מקנן באגמים קטנים בבתות צפון גלויות ובטונדרה. אורכו(מקצה המקור לקצה הזנב) נע בין 53-59 ס״מ.

הצוללן מצוי בימים, נהרות ואגמים באזורים הארקטיים של אמריקה הצפונית, צפון אירופה וסיביר. בחורפים הצוללנים נודדים דרומה יותר לאורך החופים השונים. 
הצוללן ניזון כמעט לגמרי מדגים אותם הוא חוטף מתחת למים בצלילתו המהירה. האיומים העיקריים של הצוללן הוא משחפים ומשועלי שלג ושועלים אדומים החוטפים ביצים ואפרוחים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אריק פונטופידן
קטגוריה:צוללנאים
קטגוריה:סיביר: עופות
קטגוריה:פאונת מים מתוקים ברוסיה
קטגוריה:בעלי חיים שתוארו ב-1763
חופזי

חופזי (שם מדעי: Pluvialis) הוא סוג של עוף ממשפחת החופמיים שבסדרת החופמאים. החופזי קרוב למיני הסוג חופמי אך קטן יותר, בעל ראשים שחורים ונוצות כנפיו זהובות מנומרות. החופזים מצויים בעיקר בחצי הכדור הצפוני.

החופזים בעלי ראשים קטנים וכהים ומקוריהם קצרים יחסית, הבטן כהה ורגליהם קטנות ובינוניות ואין להם קרומי שחייה. הם מעופפים בלהקות וקוראים קריאות עזות.

הם ניזונים בעיקר מחרקים שהם צדים באוויר או על הקרקע. הנקבות מקננות על הקרקע בקנים מוסווים. אם טורף מגלה אותם היא תשכנע אותו לרדוף אחריה ותרחיק אותו מהקן עד למרחק בטוח ואז תמריא ממנו.

==מינים==
*חופזי זהוב (Pluvialis apricaria)
*חופזי קטן (Pluvialis fulva)
*חופזי אמריקאי (Pluvialis dominica)
*חופזי מנומר (Pluvialis squatarola)

== קישורים חיצוניים ==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:חופמיים
פיגוע הירי בכפר סבא (2002)

פיגוע הירי בכפר סבא (2002) בוצע על ידי מחבל פלסטיני משכם ב-17 במרץ 2002, בשיאה של האינתיפאדה השנייה. בפיגוע נרצחה נערה ונפצעו 16 בני אדם. המחבל נורה למוות במקום.

==הפיגוע==
הפיגוע אירע ביום ראשון בצהריים, בסביבות השעה 12:45. המחבל עמאר עבד אלמג'יד שחרור, בן 27 משכם, שהיה לבוש במעיל שחור הגיע לפינת הרחובות טשרניחובסקי וששת הימים בכפר סבא, בסמוך לבית משפט השלום כפר סבא ולתחנת המשטרה, ופתח באש מאקדחו לעבר עוברי אורח. המחבל ירה בגבה של נועה אורבך, תלמידת כיתה י"ב שסיימה את יום הלימודים ב"תיכון תל אביב" הסמוך, והיא נהרגה מן הירי. שני חבריה לבית הספר שצעדו איתה נפצעו מן היריות.

שוטרים שישבו באחת מן המסעדות שברחוב, אנשי משמר בתי המשפט ואזרח ששהה במקום ירו במחבל למוות.

הפיגוע בוצע פחות משנה לאחר פיגוע נוסף שאירע בעיר, כ-100 מטרים ממקום הפיגוע, בו נהרג אזרח כתוצאה מפיצוץ של מחבל מתאבד.

==קישורים חיצוניים==
* 
* 
* 
* 
* 

==הערות שוליים==

כפר סבא
כפר סבא
כפר סבא
קטגוריה:כפר סבא: פיגועים
קטגוריה:רצח ילדים באינתיפאדה השנייה
קטגוריה:גדודי חללי אל-אקצא: פיגועים
כריס סייבורג

כריס סייבורג (באנגלית: Cris Cyborg, נולדה בשם כריסטיאן ג'סטינו, באנגלית: Cristiane Justino; נולדה ב-9 ביולי 1985) היא לוחמת MMA ברזילאית, אלופת העולם לשעבר של ה-UFC בקטגוריית משקל נוצה, אלופת העולם לשעבר של ארגון סטרייקפורס בקטגוריית משקל נוצה ואלופת העולם לשעבר של ארגון Invicta FC בקטגוריית משקל נוצה.

==ביוגרפיה==
סייבורג נולדה בקוריטיבה ברזיל בשם כריסטיאן ג'סטינו. בצעירותה, שיחקה כדוריד בליגה הלאומית של ברזיל. בשנת 2005, נישאה ללוחם ה-MMA הברזילאי אוונג'ליסטה "סייבורג" סנטוס (ממנו אימצה את הכינוי 'סייבורג'). בדצמבר 2011, בני הזוג נפרדו. סייבורג מתגוררת בסן דייגו, ארצות הברית.

==קריירה==
סייבורג החלה את קריירת ה-MMA המקצוענית שלה בשנת 2005. בשנת 2009, החלה להילחם במסגרת ארגון סטרייקפורס. לקראת קרב האליפות באותה השנה, שאל אותה כתב הספורט, אהרון טרו, כמה זמן ייקח לה להכניע את היריבה שלה בחניקה. סייבורג בתגובה התנפלה על הכתב, חנקה אותו באמצעות תרגיל חניקה אחורית וגרמה לעלפונו תוך מספר שניות בודדות. ב-15 באוגוסט 2009, זכתה בתואר אלופת העולם של סטרייקפורס בקטגוריית משקל נוצה לאחר שהביסה בסיבוב הראשון את ג'ינה קראנו בנוקאאוט. הקרב בין סייבורג לקראנו היה קרב הנשים הראשון שהוכרז כאירוע המרכזי (Main event) בארגון MMA בולט. סייבורג הגנה על תואר האליפות שלה שלוש פעמים נוספות לאחר שניצחה בשלושת קרבות האליפות בנוקאאוט טכני, אולם תוצאת קרב ההגנה על האליפות השלישי נפסלה ושונתה ל-NC (No contest) לאחר שסייבורג נכשלה בבדיקת דם שגרתית בה נמצאו עדויות לשימוש בסטנוזולול , וסייבורג הופשטה מתואר האליפות. 

בשנת 2013, חתמה סייבורג על חוזה בארגון Invicta FC (ארגון MMA ללוחמות בלבד). ב-13 ביולי 2013, סייבורג נלחמה מול מרלוס קונן , ניצחה אותה בנוקאאוט טכני בסיבוב הרביעי, ובכך הפכה לאלופת העולם הראשונה במשקל נוצה של ארגון Invicta FC. סייבורג הגנה שלוש פעמים על תואר האליפות שלה ב-Invicta FC. ב-14 במאי 2016, נלחמה מול לזלי סמית בקטגוריית משקל מיוחדת (Catchweight) בארגון ה-UFC, וניצחה אותה בנוקאאוט בסיבוב הראשון. בספטמבר 2016, נלחמה מול לינה לנסברג וניצחה אותה בנוקאאוט טכני. ב-29 ביולי 2017, התמודדה מול טניה אבינגר על תואר האליפות במשקל נוצה, במסגרת אירוע UFC 214 , וניצחה את אבינגר בנוקאאוט טכני בסיבוב השלישי. ב-30 בדצמבר 2017, במסגרת אירוע UFC 219 , סייבורג נלחמה בקרב הגנה על תואר האליפות מול הולי הולם וניצחה אותה בהחלטת שופטים אחידה. ב-3 במרץ 2018, במסגרת אירוע UFC 222 , סייבורג נלחמה בקרב הגנה על תואר האליפות מול יאנה קוניצקיה וניצחה אותה בנוקאאוט טכני בסיבוב הראשון. ב-29 בדצמבר 2018, במסגרת אירוע UFC 232 , סייבורג נלחמה בקרב הגנה על תואר האליפות במשקל נוצה מול אלופת העולם של ה-UFC במשקל תרנגול, אמנדה נונס. סייבורג הפסידה לנונס בסיבוב הראשון בנוקאאוט ובכך צברה את ההפסד השני בקריירה שלה.

נכון לדצמבר 2018, מאזן הקרבות של סייבורג עומד על 20 ניצחונות, שני הפסדים, ו-NC אחד. ההפסד הראשון של סייבורג נרשם לה בקרב ה-MMA המקצועני הראשון שלה בשנת 2005, לאחר שהפסידה בכניעה (נעילת בריח בברך). משנת 2005, סייבורג צברה ניצחונות בלבד (מתוך 19 ניצחונות - 16 ניצחונות השיגה בנוקאאוט או בנוקאאוט טכני) עד לקרב מול נונס ב-29 בדצמבר 2018.

==קישורים חיצוניים==

* 

==הערות שוליים==

קטגוריה:אלופות אליפות הלחימה האולטימטיבית
קטגוריה:אמניות לחימה ברזילאיות
קטגוריה:זוכי פרס MMA העולמי: לוחמת השנה
קטגוריה:ברזילאיות שנולדו ב-1985
חולה אהבה

חולה אהבה (באנגלית: Lovesick) היא סיטקום בריטי שנוצר על ידי טום אדג'. עונתה הראשונה של הסדרה שודרה בערוץ 4 באוקטובר 2014. עונתה השנייה של הסדרה עלתה בנטפליקס ב-17 בנובמבר 2016. הסדרה חודשה לעונה שלישית שעלתה בינואר 2018.

== דמויות ==
*דילן (ג'וני פלין), הדמות הראשית בסדרה. למרות שהוא מחפש אחר זוגיות יציבה ורומנטית, הוא כושל בחיפושיו. עובד כגנן.
* איוי (אנטוניה תומאס) - חברתו הטובה ביותר של דילן. עוקצנית וסרקסטית, בעבר הייתה שותפה של דילן ולוק בדירה.
*לוק (דניאל אינגס) - חברו הטוב של דילן וגם שותפו לדירה. מנהל מערכות יחסים אקראיות עם בנות רבות.
*אנגוס (ג'ושוע מקגייר) - חבר של הקבוצה.
*אביגיל (האנה בריטלנד) - נפגשה עם דילן בחתונה של אנגוס והלן, היא ודילן מנהלים מערכת יחסים לא מחייבת.
*מל (ריצ'רד תומסון) - ארוסה של איוי.
* מריה "ג'ונסי" ג'ונס (יסמין אכרם)

==הפקה==
העונה הראשונה שודרה בערוץ 4 הבריטי והפכה זמינה בנטפליקס בארצות הברית החל מאפריל 2015, וסומנה כתוכן נטפליקס מקורי. בעקבות הצלחת הסדרה אישרה נטפליקס עונה שנייה של 8 פרקים, ללא מעורבות של ערוץ 4. עונה זו הפכה זמינה בנטפליקס בנובמבר 2016. הסדרה מצולמת בגלאזגו. לאחר שעברה הסדרה מערוץ 4 לנטפליקס שונה שם הסדרה מ"Scrotal Recall" ל-"Lovesick".

==ביקורת==
העונה השנייה של הסדרה קיבלה ציון של 100% באתר Rotten Tomatoes עם דירוג ממוצע של 9 מתוך 10, בהתבסס על 6 ביקורות.
== קישורים חיצוניים ==
* 

* 

==הערות שוליים==

קטגוריה:נטפליקס: תוכניות וסדרות
קטגוריה:סדרות קומדיה בריטיות
דמיטרו מיכאילנקו

דמיטרו סטניסלבוביץ' מיכאילנקו (באוקראינית: Дмитро Станіславович Михайленко) (נולד ב-13 ביולי 1973 בקירובוגרד) הוא כדורגלן עבר אוקראיני ששיחק בעמדת הקשר ולזכותו 23 הופעות ושני שערים בנבחרת אוקראינה. כיום מאמן את קבוצת פאפוס מליגת העל הקפריסאית.

==קריירה==
מיכאילנקו גדל במחלקת הנוער של מועדון הכדורגל זירקה קירובוגרד. בשנת 1990, בגיל 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר עונה אחת עבר לקבוצת הצמרת האוקראינית דניפרו דנפרופטרובסק, ובשנת 1994 עבר לקבוצת הפאר דינמו קייב, במדיה שיחק שש שנים וזכה עמה בשש אליפויות רצופות ובארבעה גביעים.

בינואר 2001 הגיע מיכאילנקו לישראל וחתם במדי האלופה הפועל תל אביב. עד תום עונת 2000/2001 ערך 14 הופעות וכבש שני שערים בליגת העל, כולל שער במשחק העונה מול מכבי חיפה, אך בתום העונה שוחרר מהמועדון לאחר שהקבוצה סיימה במקום השני. בקיץ 2001 חתם בקבוצת ביתר ירושלים במדיה ערך 23 הופעות וכבש שלושה שערים, ובתום עונת 2001/2002 חזר לאוקראינה וחתם שוב בדניפרו. בשנת 2006 עבר למטאלורג זפוריז'יה וכעבור שנה הגיע לקפריסין וחתם בקבוצת א.פ.ו.פ. קינירס פאיה מהליגה השנייה. בשנת 2009 פרש ממשחק פעיל.

===נבחרות===
בשנת 1990 זומן מיכאילנקו לשחק בנבחרת הנוער של ברית המועצות. עם הנבחרת השתתף באליפות העולם לנוער בשנת 1991, בה זכתה נבחרת ברית המועצות במקום שלישי. עם התפרקות ברית המועצות וכינון אוקראינה העצמאית הצטרף מיכאילנקו אל נבחרת הנוער של אוקראינה, במדיה ערך שבע הופעות וכבש שני שערים.

ב-27 באפריל 1993 ערך מיכאילנקו את הופעת הבכורה שלו במדי הנבחרת הבוגרת של אוקראינה, במשחק ידידות מול . בשנת 2000 פרש מהנבחרת לאחר שערך במדיה 23 הופעות וכבש שני שערים. את הופעתו האחרונה במדים הלאומיים ערך ב-7 באוקטובר 2000, במשחק מול במסגרת מוקדמות מונדיאל 2002.

===קריירת אימון===
בשנת 2009 הצטרף מיכאילנקו לצוות המאמנים של קבוצת דניפרו דנפרופטרובסק והיה לעוזר המאמן של הקבוצה. בעונת 2016/2017 מילא את מקומו של מאמן הראשי של הקבוצה. בקיץ 2017 החל מיכאילנקו לאמן את קבוצת דניפרו-1 מהליגה האוקראינית השנייה. באוגוסט 2020 התפטר מתפקידו בדניפרו. בסוף 2020 החל לאמן קבוצת פאפוס מהליגה הקפריסאית.

==תארים==
* מקום שלישי באליפות העולם לנוער: 1991
* אליפות אוקראינה : 1994, 1995, 1996, 1996, 1997, 1999, 2000
* הגביע האוקראיני: 1996, 1998, 1999, 2000
* הגביע הקפריסאי: 2009

==קישורים חיצוניים==

קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל אוקראינים
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני זירקה קרופיבניצקי
קטגוריה:כדורגלני הפועל תל אביב
קטגוריה:כדורגלני בית"ר ירושלים
קטגוריה:כדורגלני מטאלורג זפוריז'יה
קטגוריה:כדורגלנים זרים בישראל
קטגוריה:ספורטאים אוקראינים בישראל
קטגוריה:ספורטאים זרים בקפריסין
קטגוריה:מאמני כדורגל אוקראינים
קטגוריה:אוקראינים שנולדו ב-1973